104. ΑΠΟΦΑΣΙΣ ΥΠΟΥΡΓΟΥ   ΔΗΜΟΣΙΑΣ ΤΑΞΕΩΣ Αριθ.31775 Φ.104.12   της 22/30 Δεκ. 1980 (ΦΕΚ Β΄ 1312)  Περί προαγωγών του εκ γυναικών Αστυνομικού προσωπικού εις τον βαθμόν της Αρχιφύλακος και Υπαστυνόμου Β΄τάξεως. Έχοντες υπ’ όψει: 1.Τας διατάξεις: α.Του άρθρ. 56 παρ. 2α του Β.Δ. της 31.12.1957-20.1.1958 «περί κωδικοποιήσεως διατάξεων αφορωσών το Σώμα της Αστυνομίας Πόλεων». β.Των άρθρ.2 και 3 του Νόμ.1009/1980 (ΦΕΚ 25 τ.Α) «περί ρυθμίσεως θεμάτων αφορώντων το εκ γυναικών αστυνομικόν προσωπικόν της Χωροφυλακής, της Αστυνομίας Πόλεων και του Λιμενικού Σώματος». γ.Του Π.Δ.958/1979 «περί κυρώσεως Κανονισμού Σχολής Αξ/κών». δ.Του Π.Δ.959/1979 «περί κυρώσεως Κανονισμού Σχολής Αρχιφυλάκων». ε.Του Νόμ.683/1977 «περί τροποποιήσεως και συμπληρώσεως διατάξεων Οργανικών νόμων Υπηρεσιών του Υπουργείου Δημοσίας Τάξεως». στ.Του Ν.Δ.4426/1964 «περί συστάσεως Υπουργείου Δημοσίας Τάξεως», ως ετροποποιήθη μεταγενεστέρως. 2.Την υπ’αριθ.27471 Φ.104.12 από 21 Νοεμ. 1980 πρότασιν του Αρχηγείου Αστυνομίας Πόλεων αποφασίζομεν: Προαγωγαί εις τον βαθμόν της Αρχιφύλακος Άρθρ.1.-1.Αι προαγωγαί των γυναικών Αστυφυλάκων ή Υπαρχιφυλάκων εις τον βαθμόν του Αρχιφύλακος ενεργούνται μόνον προς πλήρωσιν κενών θέσεων και κατόπιν φοιτήσεώς των εις την Σχολήν Αρχιφυλάκων, εις την οποίαν εισάγονται δια εισιτηρίων εξετάσεων. 2.Δικαίωμα συμμετοχής εις τας ανωτέρω εξετάσεις, αι οποίαι ενεργούνται είτε ομού μετά των αρρένων υποψηφίων είτε κεχωρισμένως, κατά την κρίσιν του Αρχηγού Αστυνομίας Πόλεων, έχουν: α.Υπαρχιφύλακες ανεξαρτήτως χρόνου υπηρεσίας των εις το Σώμα και  β.Αστυφύλακες, έχουσαι τουλάχιστον ενός έτους υπηρεσίαν εις τον βαθμόν των. 3.Η επιτροπή εξαγωγής της τελικής σειράς επιτυχίας καταρτίζει, επί τη βάσει της βαθμολογίας, πίνακα γενικής σειράς επιτυχίας απασών των υποψηφίων, κεχωρισμένως του τοιούτου των ανδρών, όταν ο διαγωνισμός είναι κοινός, εις τον οποίον αναφέρεται η γενική βαθμολογία εκάστης και εις τον οποίον γίνεται μνεία των ανηκουσών εις τας ειδικάς κατηγορίας των καθ’ υπέρβασιν εισαγομένων. 4.Διατάξεις προβλέπουσαι την καθ’ υπέρβασιν του αριθμού τον οποίον γίνεται μνεία των ανηκουσών εις τας ειδικάς κατηγορίας ανδρών, εφαρμόζονται αναλόγως και δια τας εισαγωγικάς εξετάσεις των γυναικών αστυνομικών δια την Σχολήν ταύτην, εξαιρέσει της διατάξεως του άρθρ.2 παρ. 2 του Ν.Δ. 121/1974. 5.Αι εκάστοτε ισχύουσαι διατάξεις του Κανονισμού της Σχολής Αρχιφυλάκων, αι οποίαι διέπουν τας εισαγωγικάς εξετάσεις, τα μαθήματα, την φοίτησιν εις την Σχολήν Αρχιφυλάκων των ανδρών αστυνομικών κλπ. ως και τας εν γένει υποχρεώσεις των ως δοκίμων, έχουν και εν προκειμένω ανάλογον εφαρμογήν. 6.Εξαίρεσιν της προηγουμένης παραγράφου δύναται να αποτελέση η υποχρέωσις στρατωνισμού εις την Σχολήν των γυναικών δοκίμων και η απαλλαγή των εκ καθηκόντων ήσσονος σημασίας, καθοριζομένων πάντων τούτων δια διαταγής του Αρχηγού του Σώματος. Προαγωγαί εις τον βαθμόν της Υπαστυνόμου Β΄ τάξεως Αρθρ.2.-1.Εις τον βαθμόν της Υπαστυνόμου Β΄ τάξεως προάγονται κατόπιν προαγωγικών εξετάσεων μόνο προς πλήρωσιν των εκάστοτε υφισταμένων κενών οργανικών θέσεων: α.Γυναίκες Αρχιφύλακες απόφοιτοι της Παραγωγικής Σχολής Αρχιφυλάκων έχουσαι πενταετή υπηρεσίαν εις τον βαθμόν των, υγείαν και αρτίαν σωματικήν διάπλασιν και ηλικίαν ουχί πέραν    (Αντί για τη σελ.97) Σελ.97 (α) Τεύχος ΣΤ71-Σελ.31  Οργανικοί Νόμοι 4.ΑΑ.α.102-104   1240 των 35 των, κατά τον χρόνον της προκηρύξεως του διαγωνισμού. β.Γυναίκες Ανθυπαστυνόμοι ανεξαρτήτως χρόνου υπηρεσίας, έχουσαι υγείαν, αρτίαν σωματικήν διάπλασιν και ηλικίαν ουχί πέραν των 35 ετών, κατά τον χρόνον προκηρύξεως του διαγωνισμού. 2.Περί του τρόπου των προαγωγικών εξετάσεων των εξεταζομένων μαθημάτων και της εν γένει προαγωγής των εφαρμόζονται αναλόγως αι εκάστοτε ισχύουσαι διατάξεις του Κανονισμού της Σχολής Αξ/κών Αστυνομίας Πόλεων. Καταργούμεναι διατάξεις Αρθρ.3.-Από της ισχύος της παρούσης καταργούνται: α.Η υπ’ αριθ.1079 Φ.033.5 από 12.1.1976 ημετέρα απόφασις (ΦΕΚ Α΄ 82) «περί προαγωγικών εξετάσεων γυναικών αστυνομικών εις τον βαθμόν της Αρχιφύλακος και Υπαστυνόμου Β΄ τάξεως». β.Το άρθρ.4 της υπ’αριθ.4176/7/12 από 27.7.1968 (ΦΕΚ Β΄ 387) ημετέρας αποφάσεως «περί προσόν των υποψηφίων βοηθητικής υπηρεσίας εκ γυναικών», ως ετροποποιήθη δια της υπ’ αριθ.12412/7/2 από 2.9.1969 (ΦΕΚ Β΄ 629) ομοίας ημών.